Diari Oficial de la Generalitat Valenciana


Sumari del DOGV 8066, del 20-06-2017 (2017/4642)

RESOLUCIÓ de 10 de maig de 2017, de la Secretaria Autonòmica d'Habitatge, Obres Públiques i Vertebració del Territori, per la qual nomena el titular de la Secretaria del Consell del Taxi de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/4642


Data del document
:   10-05-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 10 de maig de 2017, de la Secretaria Autonòmica d'Habitatge, Obres Públiques i Vertebració del Territori, per la qual nomena el titular de la Secretaria del Consell del Taxi de la Comunitat Valenciana. [2017/4642]  
El Decret 61/2014, de 17 d'abril, del Consell, pel qual es regula el Consell del Taxi de la Comunitat Valenciana, estableix que la titularitat de la Secretaria del Consell del Taxi haurà de recaure en un funcionari o funcionària de la Direcció General de Transports i Logística (les competències del qual exerceix l'actual Direcció General d'Obres Públiques, Transport i Mobilitat). El seu nomenament correspondrà al president o presidenta del Consell del Taxi o persona en qui delegue.  
Per Resolució de 4 de febrer de 2015 la consellera d'Infraestructures, Territori i Medi Ambient, va delegar les competències relatives al Consell del Taxi en el titular de la Secretaria Autonòmica d??Infraestructures, Territori i Medi Ambient (actual Secretaria Autonòmica d'Habitatge, Obres Públiques i Vertebració del Territori).  
Per tot això, vista la proposta de resolució del subdirector general de Transport de data 10 de maig de 2017, i d'acord amb el que disposa la secció 3a, del capítol II, del títol preliminar de la Llei 40/2015, d'1 d'octubre, de règim jurídic del sector públic, i basant-se en les atribucions que m'atorga el Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
  
Primer  
Nomenar Néstor Casado Novella, funcionari de carrera del subgrup A1, de la Generalitat Valenciana, adscrit a la Direcció General d'Obres Públiques, Transport i Mobilitat, per a l'exercici de les funcions de secretari del Consell del Taxi i de la seua comissió permanent.  
  
  
Segon  
Aquesta resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, es podrà interposar recurs potestatiu de reposició davant de la consellera d'Habitatge, Obres Públiques i Vertebració del Territori, en el termini d'un mes comptat a partir de l'endemà de la publicació en el Diari Oficial de la Generalitat Valenciana, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que s'utilitze qualsevol altra via que es considere oportuna.  
  
València, 10 maig de 2017. El secretari autonòmic d'Habitatge, Obres Públiques, i Vertebració del Territori: Josep Vicent Boira Maiques.